gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3751, del 17-05-2000 (2000/3644)

Informació pública de la modificació puntual número 8 del Pla General d'Ordenació Urbana de Monserrat.
------------------------------------------------------------------------------------------------------

### Dades del document

Número de DOGV
:   3751

Data del DOGV
:   17-05-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/3644


Organisme emissor
:   Ajuntament de Montserrat

Tipus de document
:   Anunci

Informació pública de la modificació puntual número 8 del Pla General d'Ordenació Urbana de Monserrat. [2000/F3644]
  
El Ple de la corporació municipal, en la sessió ordinària realitzada el dia 25 d'abril de 2000, ha acordat sotmetre a informació pública l'expedient instruït per a la modificació puntual número 8 del Pla General d'Ordenació Urbana de Monserrat i l'estudi d'impacte ambiental de la modificació esmentada, pel termini d'un mes, mitjançant la inserció d'aquest edicte al tauler d'anuncis de la corporació i al Diari Oficial de la Generalitat Valenciana.
  
Durant el període esmentat, l'expedient estarà exposat al públic al Departament d'Urbanisme d'aquest ajuntament per a consulta pública i a fi que qualsevol persona interessada en aquest expedient puga al·legar el que crega convenient.
  
Cosa que es publica per a coneixement general, d'acord amb el que s'estableix en l'article 38 de la Llei de la Generalitat Valenciana 6/1994, de 15 de novembre, Reguladora de l'Activitat Urbanística, en relació amb el que s'estableix en l'article 55 del cos legal esmentat.
Diari Oficial de la Generalitat Valenciana


Sumari del DOGV 3833, del 11-09-2000 (2000/7280)

–Expedient número 43/2000. Adjudicaació de l'assistència tècnica per a realitzar els treballs de preparació, plantejament i liquidació d'actes subjectes a l'impost de transmissions patrimonials i actes jurídics documentats i sobre successions i donacions en la Direcció Territorial d'Economia i Hisenda a València.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3833

Data del DOGV
:   11-09-2000

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2000/7280


Data del document
:   06-09-2000

Organisme emissor
:   Conselleria d'Economia, Hisenda i Ocupació

Tipus de document
:   Resolució

Anàlisi jurídica

 Descriptors 

:   * impost sobre transmissions patrimonials
    * contracte de serveis
    * adjudicació de contracte administratiu

Expedient número 43/2000. Adjudicaació de l'assistència tècnica per a realitzar els treballs de preparació, plantejament i liquidació d'actes subjectes a l'impost de transmissions patrimonials i actes jurídics documentats i sobre successions i donacions en la Direcció Territorial d'Economia i Hisenda a València. [2000/Q7280]
  
1. Entitat adjudicadora
  
a) Organisme: Conselleria d'Economia, Hisenda i Ocupació.
  
b) Dependència que tramita l'expedient: Secretaria General.
  
c) Número d'expedient: 43/2000.
  
2. Objecte del contracte
  
a) Tipus de contracte: assistència.
  
b) Descripció de l'objecte: assistència tècnica per a realitzar els treballs de preparació, plantejament i liquidació d'actes subjectes a l'impost de transmissions patrimonials i actes jurídics documentats i sobre successions i donacions en la Direcció Territorial d'Economia i Hisenda a València.
  
c) Lots: cinc.
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana número 3.782, de 29 de juny de 2000.
  
3. Tramitació, procediment i forma d'adjudicació
  
a) Tramitació: urgent.
  
b) Procediment: obert.
  
c) Forma: concurs.
  
4. Pressupost base de licitació
  
Import total: 18.522.917 pessetes/82.338,66 euros.
  
5. Adjudicació
  
Data: 28 de juliol de 2000.
  
Contractistes i import d'adjudicació:
  
Lot 1: Encarna Martínez Ortiz 2.740.000 pessetes
  
Lot 2: Esther Sancho López 2.740.000 pessetes
  
Lot 3: Francisco Ramón Albors Bayarri 2.740.000 pessetes
  
Lot 4: Eva Raya Besante 2.740.000 pessetes
  
Lot 5: Ana Cerdán Borja 2.740.000 pessetes
  
c) Nacionalitats: espanyola.
  
València, 6 de setembre de 2000.- La secretària general: Cristina Serrano Mateo.
Diari Oficial de la Generalitat Valenciana


Sumari del DOGV 3812, del 10-08-2000 (2000/6687)

Informació pública del Pla General d'Ordenació Urbana de Canet d'En Berenguer.
------------------------------------------------------------------------------

### Dades del document

Número de DOGV
:   3812

Data del DOGV
:   10-08-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/6687


Organisme emissor
:   Ajuntament de Canet d'en Berenguer

Tipus de document
:   Anunci

Informació pública del Pla General d'Ordenació Urbana de Canet d'En Berenguer. [2000/X6687]
  
Presentada pel tècnic consultor la documentació elaborada del nou Pla General d'Ordenació Urbana del municipi de Canet d'En Berenguer (València), aquest ajuntament en el ple del passat dia 27 de juliol de 2000, acordà donar-li la seua aprovació i sotmetre'l a informació pública pel període d'1 mes, segons determina l'art. 158 de la Llei Reguladora, i a l'efecte es troba dipositat a l'oficina de Secretaria el projecte diligenciat del pla, cosa que fem pública perquè en prengueu coneixement, i simultàniament les administracions interessades i els municipis confrontants podran presentar els seus informes i dictàmens, segons determina l'article 38.2 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2.394, del 24 de novembre de 1994).
  
Conclòs el tràmit anterior, el ple de l'Ajuntament resoldrà sobre la seua aprovació provisional amb introducció de les rectificacions que estime oportunes, i el remetrà a la Conselleria d'Obres Públiques, Urbanisme i Transports, a efectes de la seua aprovació definitiva.
Diari Oficial de la Generalitat Valenciana


Sumari del DOGV 3850, del 04-10-2000 (2000/7582)

Informació pública de l'alternativa tècnica del programa Benipeixcar 3.
-----------------------------------------------------------------------

### Dades del document

Número de DOGV
:   3850

Data del DOGV
:   04-10-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/7582


Organisme emissor
:   Ajuntament de Gandia

Tipus de document
:   Anunci

Informació pública de l'alternativa tècnica del programa Benipeixcar 3. [2000/F7582]
  
En compliment del que s'estableix en l'article 46 i concordants de la Llei 6/1994, de 15 de novembre, de la Generalitat Valenciana, es fa públic que per mitjà d'un Decret de l'Alcaldia de 20 de juny de 2000 s'ha resolt sotmetre a informació pública pel termini de 20 dies l'alternativa tècnica del programa Benipeixcar 3, així com la proposta del pla parcial que ordena el sector, presentades per la mercantil Grupo Inmobiliario 2002, SL, que afecta una superfície del sòl urbanitzable sectoritzat de 97.797 metres quadrats situada al sud de l'àrea de la població, junt a l'avinguda d'Almansa, i s'adscriuen terrenys a aquests amb una extensió de 14.933 metres quadrats destinats a dotacions públiques de la xarxa primària o estructural corresponents a part dels parcs públics Parc Nord, Parc del País Valencià, Parc de l'Alqueria de Martorell i part de la zona esportiva Roís de Corella.
  
Durant el període d'informació pública regirà el que s'estableix en el precepte esmentat i, per tant, les propostes podran ser objecte de pública consulta a l'ajuntament, podran presentar-se al·legacions, altres alternatives tècniques, caldrà la pròrroga per 20 dies addicionals si, durant els 10 primers dies d'informació pública, alguna persona es comprometera a presentar una alternativa tècnica substancialment distinta a la inicial i prestara caució d'això, i podran presentar-se proposicions juridicoeconòmiques durant els cinc dies següents al venciment del tràmit d'informació pública. L'acte d'obertura de pliques es realitzarà a les 12.00 hores del dia hàbil següent a la conclusió del termini per a presentar-les i, durant els 10 dies següents, les actuacions podran ser objecte de consulta i al·legacions i els competidors podran associar-se i unir les seues proposicions.
Diari Oficial de la Generalitat Valenciana


Sumari del DOGV 3838, del 18-09-2000 (2000/7328)

Informació pública del projecte d'urbanització i del programa d'actuació integrada de la unitat d'execució ADE-3A, de Xàbia.
----------------------------------------------------------------------------------------------------------------------------

### Dades del document

Número de DOGV
:   3838

Data del DOGV
:   18-09-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/7328


Organisme emissor
:   Ajuntament de Xàbia

Tipus de document
:   Anunci

Informació pública del projecte d'urbanització i del programa d'actuació integrada de la unitat d'execució ADE-3A, de Xàbia. [2000/Q7328]
  
Amb data 1 d'agost de 2000, la Regidoria Delegada d'Urbanisme va dictar la Resolució número 1.312/2000, la part dispositiva de al qual diu literalment: «disposar el sotmetiment del projecte d'urbanització de la unitat d'actuació ADE-3-A i la documentació annexa presentat per Floridamar, SL, a informació pública durant el termini de 20 dies, mitjançant la publicació d'edictes pertinents, perquè es puga examinar i si escau formular-hi al·legacions».
  
L'expedient es troba a disposició de qui el vulga consultar a l'Oficina Tècnica Municipal, en horari de 09.00 a 14.00 i de dilluns a divendres.
  
Cosa que es fa pública perquè se'n prenga coneixement.
Diari Oficial de la Generalitat Valenciana


Sumari del DOGV 3711, del 17-03-2000 (2000/1785)

RESOLUCIÓ de 16 de desembre de 1999, de la Universitat Politècnica de València, per la qual es nomena el senyor Nemesio Fernández Martínez catedràtic d’universitat de l’àrea de coneixement Producció Animal, adscrita al Departament de Ciència Animal.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3711

Data del DOGV
:   17-03-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/1785


Organisme emissor
:   Universitat Politècnica de València

Tipus de document
:   Resolució

RESOLUCIÓ de 16 de desembre de 1999, de la Universitat Politècnica de València, per la qual es nomena el senyor Nemesio Fernández Martínez catedràtic d'universitat de l'àrea de coneixement Producció Animal, adscrita al Departament de Ciència Animal. [2000/X1785]
  
D'acord amb la proposta elevada per la comissió nomenada per a jutjar el concurs convocat per mitjà de la Resolució de 5 de febrer de 1999 d'aquesta Universitat, lloc núm. 1/1999, codi 1.798 (BOE de 9 de març de 1999), i presentada per part de la persona interessada la documentació a què fa referència el punt deu de la convocatòria, aquest Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària, i totes les altres disposicions que la despleguen, ha resolt:
  
Nomenar el senyor Nemesio Fernández Martínez, amb DNI núm. 84 756 901, catedràtic d'universitat de la Universitat Politècnica de València, de l'àrea de coneixement Producció Animal, adscrita al Departament de Ciència Animal.
  
València, 16 de desembre de 1999.- El rector: Justo Nieto Nieto.
Diari Oficial de la Generalitat Valenciana


Sumari del DOGV 3858, del 17-10-2000 (2000/8208)

RESOLUCIÓ de 4 d'octubre de 2000, de la Direcció General de Personal de la Conselleria de Cultura i Educació, per la qual se cita els interessats en el procediment administratiu de referència a comparéixer en la via jurisdiccional.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3858

Data del DOGV
:   17-10-2000

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2000/8208


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 4 d'octubre de 2000, de la Direcció General de Personal de la Conselleria de Cultura i Educació, per la qual se cita els interessats en el procediment administratiu de referència a comparéixer en la via jurisdiccional. [2000/M8208]
  
El Jutjat Contenciós Administratiu número 8 de València ha reclamat d'esta unitat administrativa l'expedient referit al procediment que es descriu:
  
Recurrent: Alicia Cano Montero.
  
Interessats: els funcionaris docents participants en el concurs de trasllats convocat per la Resolució de 24 de novembre de 1999, del director general de Personal de la Conselleria de Cultura, Educació i Ciència (DOGV número 3.638, de 2 de desembre), en l'especialitat de Física i Química.
  
Descripció: recurs contenciós administratiu interposat contra la Resolució de 19 de maig de 2000, de la Direcció General de Personal de la Conselleria de Cultura i Educació, publicada en el Diari Oficial de la Generalitat Valenciana de 6 de juny de 2000, per la qual es resol el concurs de trasllats de funcionaris docents dels cossos de professors d'Ensenyament Secundari, convocat per la Resolució de 24 de novembre de 1999.
  
Referència del jutjat: recurs contenciós administratiu, procediment abreujat, número 337/2000.
  
D'acord amb el que estableix l'article 49 de la Llei Reguladora de la Jurisdicció Contenciosa Administrativa, s'acorda remetre al jutjat l'expedient administratiu de referència i citar els interessats en el procediment descrit, a fi que puguen comparéixer en la via jurisdiccional en el termini de nou dies, si ho estimen convenient, per mitjà d'un escrit en la forma deguda, dirigit al Jutjat Contenciós Administratiu número 8 de València. Es fa constar, no obstant això, que la Generalitat Valenciana, representada pels lletrats del Gabinet Jurídic de Presidència, compareix en este recurs en defensa del manteniment de l'acte recorregut.
  
València, 4 d'octubre de 2000.- El director general de Personal: José Cano Pascual.
Diari Oficial de la Generalitat Valenciana


Sumari del DOGV 3699, del 01-03-2000 (2000/1134)

Informació pública del projecte de reparcel·lació de la unitat d'execució P-19 del SUB/P del Pla General d'Ordenació Urbana d'Alcalà de Xivert.
-----------------------------------------------------------------------------------------------------------------------------------------------

### Dades del document

Número de DOGV
:   3699

Data del DOGV
:   01-03-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/1134


Organisme emissor
:   Ajuntament d'Alcalà de Xivert

Tipus de document
:   Anunci

Informació pública del projecte de reparcel·lació de la unitat d'execució P-19 del SUB/P del Pla General d'Ordenació Urbana d'Alcalà de Xivert. [2000/Q1134]
  
En data 9 de febrer de 2000, la Comissió de Govern va acordar:
  
De conformitat amb el que s'estableix en l'article 69.1 de la Llei 6/1994, Reguladora de l'Activitat Urbanística, sotmetre a informació pública, pel termini de 20 dies, comptadors des de l'endemà de la publicació d'aquest edicte en el Diari Oficial de la Generalitat Valenciana, el projecte de reparcel·lació de la unitat d'execució P-19 del SUB/P d'Alcalà de Xivert, presentat pel senyor José Román Albert Cucala, en representació de la mercantil Aiguadolça Urbaser, SL, a fi que les persones interessades puguen examinar l'expedient i formular les al·legacions que estimen pertinents.
  
Cosa que es fa pública perquè se'n prenga coneixement.
Diari Oficial de la Generalitat Valenciana


Sumari del DOGV 3818, del 21-08-2000 (2000/6753)

Informació pública del nomenament de Susana Romero Breto com a funcionària de carrera.
--------------------------------------------------------------------------------------

### Dades del document

Número de DOGV
:   3818

Data del DOGV
:   21-08-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/6753


Organisme emissor
:   Ajuntament d'Albuixech

Tipus de document
:   Anunci

Informació pública del nomenament de Susana Romero Breto com a funcionària de carrera. [2000/F6753]
  
Una vegada conclòs el procés selectiu i havent superat satisfactòriament el període de pràctiques previst en la base onzena de les que han regit la convocatòria per a cobrir en propietat una plaça d'administratiu d'administració general, grup C de titulació, mitjançant el Decret de l'Alcaldia d'11 de juliol de 2000, es va resoldre fer públic el nomenament de la senyora Susana Romero Breto com a funcionària de carrera d'administració general, subescala administrativa, grup C, de la plantilla d'aquest ajuntament.
  
Cosa que es fa pública en compliment del que s'estableix en l'article 20.2 de la Llei de Funció Pública Valenciana i l'article 11.3 del Decret 33/1999, de 9 de març, del Govern Valencià.
Diari Oficial de la Generalitat Valenciana


Sumari del DOGV 3796, del 19-07-2000 (2000/5944)

RESOLUCIÓ de 7 de juliol de 2000, del director general de Personal de la Conselleria de Cultura i Educació, per la qual es fan públiques modificacions en la Resolució de 15 d'octubre de 1999, del director general de Personal.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3796

Data del DOGV
:   19-07-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/5944


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 7 de juliol de 2000, del director general de Personal de la Conselleria de Cultura i Educació, per la qual es fan públiques modificacions en la Resolució de 15 d'octubre de 1999, del director general de Personal. [2000/M5944]
  
Per la Resolució de 15 d'octubre de 1999, del director general de Personal, es nomenen funcionaris en pràctiques del cos de mestres els aspirants seleccionats en els procediments selectius convocats per l'Ordre de 29 d'abril de 1999.
  
En l'apartat cinqué de l'esmentada resolució es declarava en situació d'ajornament legal per a la realització d'esta fase els aspirants seleccionats esmentats en l'annex II. Atés que s'han incorporat amb posterioritat a la realització d'esta fase alguns dels esmentats aspirants, és procedent el seu nomenament com a funcionaris en pràctiques.
  
D'altra banda, estimats els recursos de reposició plantejats davant resolucions del director general de Personal, estos modifiquen les llistes d'aspirants nomenats funcionaris en pràctiques per la Resolució de 15 d'octubre de 1999, del director general de Personal.
  
Per tot això, resolc:
  
Incloure en la llista d'aspirants nomenats funcionaris en pràctiques del cos de mestres, esmentats en l'annex I de la Resolució de 15 d'octubre de 1999, del director general de Personal, els aspirants següents:
  
DNI Cognoms i nom Especialitat
  
29819343 Ariza Muñoz, David Alfonso Educació Física
  
15121490 Fernández Torres, Rosa Educació Infantil
  
40862192 Flores Sánchez, Ángel Educació Física
  
València, 7 de juliol de 2000.- El director general de Personal: José Cano Pascual.
Diari Oficial de la Generalitat Valenciana


Sumari del DOGV 3758, del 26-05-2000 (2000/3922)

Informació pública de la modificació número 7 de les normes subsidiàries de Benlloch.
-------------------------------------------------------------------------------------

### Dades del document

Número de DOGV
:   3758

Data del DOGV
:   26-05-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/3922


Organisme emissor
:   Ajuntament de Benlloc

Tipus de document
:   Anunci

Informació pública de la modificació número 7 de les normes subsidiàries de Benlloch. [2000/M3922]
  
El ple de l'Ajuntament de Benlloch, en sessió extraordinària de data 9 de maig de 2000, va aprovar inicialment la modificació puntual número 7 de les normes subsidiàries de Benlloch.
  
L'expedient es troba de manifest en la secretaria de l'ajuntament per termini d'un mes, comptat des de la publicació d'aquest anunci en el Diari Oficial de la Generalitat Valenciana, a efectes de consulta i formulació de possibles al·legacions.
  
Cosa que es fa pública perquè en prengueu coneixement.
Diari Oficial de la Generalitat Valenciana


Sumari del DOGV 3866, del 27-10-2000 (2000/8645)

DECRET 15/2000, de 26 d'octubre, del president de la Generalitat Valenciana, pel qual es declara dol oficial, a tot el territori de la Comunitat Valenciana, el dia 27 d'octubre de 2000, pel decés de l'Excm. Sr. Luis Fernando Saura Martínez, síndic de Greuges
------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2000/10/26/15/dof/vci/html**

### Dades del document

Número de DOGV
:   3866

Data del DOGV
:   27-10-2000

Secció del DOGV
:   I. DISPOSICIONS GENERALS

Número del document
:   2000/8645


Data del document
:   26-10-2000

Organisme emissor
:   Presidència de la Generalitat

Tipus de document
:   Decret

Descriptors 

:   * Síndic de Greuges
    * Defensor del Poble
    * legislació
    * mort

DECRET 15/2000, de 26 d'octubre, del president de la Generalitat Valenciana, pel qual es declara dol oficial, a tot el territori de la Comunitat Valenciana, el dia 27 d'octubre de 2000, pel decés de l'Excm. Sr. Luis Fernando Saura Martínez, síndic de Greuges [2000/X8645]
  
El Govern Valencià, profundament commogut pel decés de l'Excm. Sr. Luis Fernando Saura Martínez, síndic de Greuges de la Generalitat Valenciana, ha decidit fer públic el seu condol.
  
Per això, i com a portaveu del sentir general de tots els ciutadans de la Comunitat Valenciana
  
DECRETE
  
Article únic
  
Declarar dol oficial, a tot el territori de la Comunitat Valenciana, el dia 27 d'octubre de 2000.
  
València, 26 d'octubre de 2000
  
El president de la Generalitat Valenciana,


Còpia Permalink ELI